
ประกาศเทศบาลตำบลทอนหงส์
เรื่อง   สอบราคาจ้างเหมาบริการรถยนต์ปรับอากาศ  2  ชั้น  8  ล้อ  ขนาด  50  ที่นั่ง
พร้อมน้ำมันเชื้อเพลิง  จำนวน  2  คัน  
----------------------------------------------------------------


ด้วยเทศบาลตำบลทอนหงส์    อำเภอพรหมคีรี   จังหวัดนครศรีธรรมราช  มีความประสงค์
จะสอบราคาจ้างเหมาบริการรถยนต์ปรับอากาศ  2  ชั้น  8  ล้อ  ขนาด   50  ที่นั่ง  พร้อมน้ำมันเชื้อเพลิง   จำนวน  2  คัน เพื่อบริการโดยสารแก่ผู้เข้าร่วมโครงการฝึกอบรมและเพิ่มประสิทธิภาพการปฏิบัติงาน ของคณะกรรมการชุมชน    ผู้นำชุมชน    และสมาชิกในชุมชน   ประจำปี  2555  ระหว่างวันที่  6  กุมภาพันธ์  2555  ถึงวันที่  11   กุมภาพันธ์  2555   ณ   ภาคตะวันออกเฉียงเหนือ  (จำนวน  6  วัน)   (รายละเอียดตามที่เทศบาลกำหนด)  



ราคากลาง วงเงิน  186,000.- บาท  (หนึ่งแสนแปดหมื่นหกพันบาทถ้วน)


ผู้มีสิทธิเสนอราคาจะต้องมีคุณสมบัติดังนี้
1. ผู้มีสิทธิเสนอราคาจะต้องเป็นนิติบุคคลหรือบุคคลธรรมดา     ผู้มีอาชีพรับจ้างตาม
ประกาศสอบราคาจ้างดังกล่าว
2. ไม่เป็นผู้ถูกแจ้งเวียนชื่อเป็นผู้ทิ้งงานของทางราชการหรือหน่วยการบริหารราชการ
ส่วนท้องถิ่นและได้แจ้งเวียนชื่อแล้ว
3. ไม่เป็นผู้ได้รับเอกสารสิทธิ์หรือความคุ้มกัน       ซึ่งอาจปฏิเสธไม่ยอมขึ้นศาลไทย 
เว้นแต่รัฐบาลของผู้เสนอราคาได้มีคำสั่งให้สละสิทธิ์หรือความคุ้มกันเช่นว่านั้น
4. ไม่เป็นผู้มีผลประโยชน์ร่วมกันกับผู้เสนอราคารายอื่น ที่เข้าเสนอราคาให้แก่เทศบาล
ตำบลทอนหงส์  ณ วันประกาศสอบราคาหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้


กำหนดยื่นซองสอบราคา 

 

กำหนดยื่นซองสอบราคา     ตั้งแต่วันที่  6 มกราคม  2555  ถึงวันที่  18   มกราคม  2555
ระหว่างเวลา  08.30  น. - 16.30 น. ณ สำนักงานเทศบาลตำบลทอนหงส์  และ ในวันที่  19  มกราคม   2555  ระหว่างเวลา  08.30 – 16.30  น.   ถึงวันที่    20   มกราคม  2555   ตั้งแต่เวลา  09.30  -  11.00  น.          ณ ศูนย์รับและเปิดซองสอบราคา  (ห้องท้องถิ่นอำเภอ)  ที่ว่าการอำเภอพรหมคีรี  จังหวัดนครศรีธรรมราช

  กำหนดเปิดซองสอบราคา


กำหนดเปิดซองสอบราคา  ในวันที่    23  มกราคม  2555   ตั้งแต่เวลา   10.00 น.  เป็นต้นไปจนแล้วเสร็จ  ณ  ศูนย์รับและเปิดซองสอบราคา  (ห้องท้องถิ่นอำเภอ)   ที่ว่าการอำเภอพรหมคีรี จังหวัดนครศรีธรรมราช

/ ผู้สนใจติดต่อ ...
-2-


ผู้สนใจติดต่อขอรายละเอียด  

ผู้สนใจติดต่อขอรายละเอียด ซื้อเอกสารสอบราคา ด้วยตนเอง หรือซื้อเอกสารสอบราคา
ทางไปรษณีย์ ได้ในราคาชุดละ  500.-  บาท     ได้ที่สำนักงานเทศบาลตำบลทอนหงส์    ตั้งแต่   วันที่   6 มกราคม  2555  ถึงวันที่   19   มกราคม  2555  ระหว่างเวลา   08.30  น. - 16.30 น.  ในวันและเวลาราชการหรือสอบถามทาง    หมายเลขโทรศัพท์   0-7539-4208 ต่อ 12   โทรสาร  0-7539-4003   หรือสืบค้นข้อมูลทางเว็บไซต์เทศบาลตำบลทอนหงส์  www.thonhongcity.go.th  หรือ เว็บไซต์ของกรมบัญชีกลาง  www.gprocurement.go.th


ประกาศ  ณ  วันที่   6    เดือน   มกราคม  พ.ศ. 2555






          (นายอมร   แคล้วภัย) 






               นายกเทศมนตรีตำบลทอนหงส์ 
รายละเอียดแนบท้ายประกาศสอบราคาจ้างเหมารถยนต์ปรับอากาศ
ลักษณะรถ

รถยนต์โดยสารปรับอากาศ   ขนาด  50  ที่นั่ง
ตัวรถ


ชนิด  8  ล้อ
ขนาด


2  ชั้น  พร้อมสุขภัณฑ์ในรถ  และสิ่งอำนวยความสะดวกอื่น ๆ 
ลักษณะทั่วไป
 

-  เป็นรถยนต์ปรับอากาศ  2  ชั้น  ขนาด  50  ที่นั่ง  ชนิด  8  ล้อ  สภาพใหม่  พร้อมสุขภัณฑ์ในรถ  และสิ่งอำนวยความสะดวกอื่น ๆ ประจำรถ  เช่น  คาราโอเกะ  ทีวี  เครื่องเสียง   ฯลฯ
พนักงานขับรถยนต์
 

-  ต้องมีใบอนุญาตขับขี่รถยนต์ตามมาตรฐานกรมขนส่งทางบกกำหนด  พร้อมพนักงานประจำรถที่มีกริยาวาจาสุภาพเรียบร้อย


-   ต้องมีพนักงานขับรถ  2  คน/คัน

